கல்யாணசுந்தரம் தஞ்சாவூர் மாவட்டத்தில் உள்ள கும்பகோணத்தில் ஆகஸ்ட் 12, 1947 அன்று பிறந்தார். 1966/67 காலகட்டத்தில் கேரளாவின் சார்பாக முதன்முதலில் கிரிக்கெட் விளையாடிய வலது கை வேகப் பந்து வீச்சாளர் ஆவார். தனது மூன்றாவது முதல்தர கிரிக்கெட் ஆட்டத்தில் ஹைதராபாதிற்கு எதிரான போட்டியில் 4/49 மற்றும் 6/58 புள்ளிவிவரங்களுடன் பத்து விக்கெட்டுகளை வீழ்த்தினார். இவ்வெற்றியினைத் தொடர்ந்து இரு பருவங்களுக்குப் பிறகு தனது சொந்த மாநிலமான தமிழ்நாட்டின் சார்பாக விளையாடத் தொடங்கி தொடர்ந்து 10 ஆண்டுகள் விளையாடினார். 1972-73 ரஞ்சி டிராபியில் தமிழ்நாடு அணியின் சார்பாக விளையாடி இரண்டாம் இடத்தைப் பிடித்ததில் இவரின் பங்கு பெரும் பகுதியாகும். பாம்பேவுக்கு எதிரான இறுதிப் போட்டியில் ஹாட்ரிக் எடுத்தார், ரஞ்சிக் கோப்பை இறுதி ஆட்டத்தில் ஹாட்ரிக் எடுக்க முதல் பந்து வீச்சாளர் இவர் ஆவார். இவர் 
51 முதல்தர ஆட்டங்கள் விளையாடி சராசரியாக 20 விக்கெட்டுகளை வீழ்த்தி மொத்தம் 147 விக்கெட்டுகளை வீழ்த்தியுள்ளார்.

தொடர் கிரிக்கெட் வீரராக திகழ்ந்தபின், தமிழ்நாடு கிரிக்கெட் வாரியத்தின் தேர்வுக்குழுவில் இருந்தார். 2009 ஆம் ஆண்டில் மூத்த அணியின் தேர்வுக்குழுவின் தலைவராக ஆகுமுன்னர், 17 வயதிற்கு உட்பட்ட கிரிக்கெட்டரின் தேர்விலும், 19 வயதுக்குட்பட்ட கிரிக்கெட்டரின் தேர்விலும் இவர் தலைவராக பணிபுரிந்தார். 
இவர் வகித்த பதவிக்கு 2014 ஆம் ஆண்டில் ஸ்ரீதரன் சரத் மாற்றப்பட்டார். 2015 ஆம் ஆண்டில், சென்னை சூப்பர் கிங்ஸ் லிமிடெட் இயக்குனராக நியமிக்கப்பட்டார். 2009 மற்றும் 2013 க்கு இடையில், அவர் உள்நாட்டு கிரிக்கெட் போட்டிகளில் ஒரு ஆட்ட நடுவராவார்.

மேற்கோள்
வெளி இணைப்புக்கள்
வாழ்க்கையும் பணியும்
உசாத்துணை